லியம் லிவிங்சுடன்

லியம் இசுட்டீவன் லிவிங்சுடன் (Liam Stephen Livingstone, பிறப்பு: 4 ஆகத்து 1993) ஒரு இங்கிலாந்து துடுப்பாட்டக்காரர். லிவிங்ஸ்டன் ஒரு வலது கை மட்டையாளரும் சுழற்பந்து வீச்சாளரும் ஆவார். வலது கை எதிர்ச்சுழல் மற்றும் நேர்ச்சுழல் ஆகிய இரண்டு வகையிலும் பந்து வீசும் திறன் கொண்டவர். மே 2015 இல் லெய்செஸ்டர்ஷைருக்கு எதிராக லங்காசயர் அணிக்காக தனது இருபது20 போட்டியில் அறிமுகமானார். இன்கிலாந்து துடுப்பாட்டச் சபையின் அறிமுகமான நூறு துடுப்பாட்டப் போட்டியில் அவருக்கு மிகவும் மதிப்புமிக்க வீரர் விருது வழங்கப்பட்டது. 2022 இருபது20 உலகக் கோப்பையை வென்ற இங்கிலாந்து அணியில் விளையாடி இருந்தார்.

தொழில் 
19 ஏப்ரல் 2015 அன்று, லிவிங்ஸ்டன் தனது கழக அணியான நான்ட்விச்சிற்காக 138 பந்துகளில் 350 ரன்களை எடுத்தது ஒரு நாள் துடுப்பாட்டப் போட்டிகளின் வரலாற்றில் அதிக தனிநபர் ஓட்டங்களில் ஒன்றாகப் பதிவாகியதை அடுத்து  ஊடகங்களின் பார்வையைப் பெற்றார்.

லிவிங்ஸ்டன் 2016 பருவகால முதல் ஆட்டத்தில் லங்காஷயர் அணிக்காக முதல் தரப் போட்டியில் அறிமுகமானார். 24 ஏப்ரல் 2017 அன்று, 2017 பருவகாலத்தின் முதல் வெற்றிக்கு லங்காஷயரை பதில் தலைவராக இருந்து வழிநடத்திய பிறகு, அவருக்கு கவுண்டி தொப்பி வழங்கப்பட்டது. 30 நவம்பர் 2017 அன்று, ஸ்டீவன் குராஃப்ட்டுக்குப் பதிலாக 2018 பருவகாலத்துக்கான கழக அணித் தலைவராக நியமிக்கப்பட்டார்.

ஜூன் 2017 இல், தென்னாப்பிரிக்காவுக்கு எதிரான தொடருக்கான இங்கிலாந்தின் பன்னாட்டு இருபது20  அணியில் லிவிங்ஸ்டன் இடம்பிடித்தார். அவர் 23 ஜூன் 2017 அன்று தென்னாப்பிரிக்காவிற்கு எதிராக இங்கிலாந்துக்காக பன்னாட்டு இருபது20 போட்டிகளில் அறிமுகமானார். 10 ஜனவரி 2018 அன்று, 2017/18 ஆஷஸ் குளிர்காலத்தின் போது இங்கிலாந்து லயன்ஸ் அணிக்காக வலுவான ஆட்டத்தை வெளிப்படுத்தியதைத் தொடர்ந்து, நியூசிலாந்துக்கு எதிரான இரண்டு போட்டிகள் கொண்ட தொடருக்கான இங்கிலாந்து தேர்வுத் துடுப்பாட்ட அணிக்கு லிவிங்ஸ்டன் தனது முதல் அழைப்பைப் பெற்றார். 

டிசம்பர் 2001 இல், லிவிங்ஸ்டன் 2019 இந்தியன் பிரீமியர் லீக்கிற்கான வீரர்கள் ஏலத்தில் ராஜஸ்தான் ராயல்ஸால் வாங்கப்பட்டது.  செப்டம்பர் 2019 இல், 2019 இம்சான்சி சூப்பர் லீக் போட்டிக்கான கேப் டவுன் பிளிட்ஸ் அணியில் அவர் பெயரிடப்பட்டார். 

நவம்பர் 2019 இல், அவர் 2019-20 பிக் பாஷ் லீக் போட்டிக்காக பெர்த் ஸ்கார்ச்சர்ஸ் உடன் ஒப்பந்தம் செய்தார். 2020 ஐபிஎல் ஏலத்திற்கு முன்னதாக அவர் ராஜஸ்தான் ராயல்ஸால் விடுவிக்கப்பட்டார். 

பிப்ரவரி 2021 இல், லிவிங்ஸ்டனை 2021 இந்தியன் பிரீமியர் லீக்கிற்கு முன்னதாக ஐபிஎல் ஏலத்தில் ராஜஸ்தான் ராயல்ஸ் வாங்கியது.  அடுத்த மாதம், லிவிங்ஸ்டன் இந்தியாவுக்கு எதிரான தொடருக்கான இங்கிலாந்தின் ஒருநாள் துடுப்பாட்ட அணியில் இடம் பெற்றார்.  லிவிங்ஸ்டன் 26 மார்ச் 2021 அன்று இங்கிலாந்துக்காக ஒருநாள் போட்டிகளில் அறிமுகமானார். இந்தியாவுக்கு எதிரான,  இந்தத் தொடரில் 63 சராசரியில் ஓட்டங்களைப் பெற்றார்.

ஜூலை 2021 இல், பாகிஸ்தானுக்கு எதிரான பன்னாட்டு இருபது20 தொடரின் தொடக்க ஆட்டத்தில், லிவிங்ஸ்டன்  103 ஓட்டங்களைப் பெற்றுத் தனது முதல் சதத்தை அடித்தார். இதன்மூலம் இங்கிலாந்துக்காக பன்னாட்டு இருபது20 போட்டிகளில் சதம் அடித்த மூன்றாவது நபர் ஆனார்.  டி20 போட்டிகளில் இங்கிலாந்து மட்டையாளரின் அதிவேக அரைசதம் மற்றும் அதிவேக சதம் முறையே 17 பந்துகள் மற்றும் 42 பந்துகளில் அடித்தார்.  பாகிஸ்தானுக்கு எதிரான இரண்டாவது டி20 போட்டியில் 122 மீட்டர் சிக்சரையும் அடித்தார்.  செப்டம்பர் 2021 இல், 2021 ஐசிசி ஆண்கள் T20 உலகக் கோப்பைக்கான இங்கிலாந்து அணியில் லிவிங்ஸ்டன் பெயரிடப்பட்டார். 

டிசம்பர் 2021 இல், லிவிங்ஸ்டன் தனது லங்காஷயர் உடனான ஒப்பந்தத்தை நீட்டிப்பு செய்து கையெழுத்திட்டார், அதன் மூலம் அவர் குறைந்தபட்சம் 2024 வரை அந்தக் கழகத்தில் இருப்பார்  பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் பஞ்சாப் கிங்ஸால் வாங்கப்பட்டார்.  அவர் போட்டியின் மிக நீண்ட சிக்ஸரை (117 மீ) அடித்தார். 

ஏப்ரல் 2022 இல், அவர் பர்மிங்காம் பீனிக்ஸ் நிறுவனத்தால் 2022 பருவகால நூறு துடுப்பாட்டம் போட்டிக்காக வாங்கப்பட்டார். 

ஜூன் 2022 இல், நெதர்லாந்துக்கு எதிரான முதல் ஒருநாள் போட்டியில், லிவிங்ஸ்டன் 17 பந்துகளில் 50 ரன்கள் எடுத்தார். இதன் மூலம் ஒரு நாள் துடுப்பாட்டத்தில் இரண்டாவது அதிவேகமாக அரைச்சதத்தைச் சமன் செய்தார். ஒரு அணியாக, இங்கிலாந்து 498/4 ரன்களை எடுத்தது, இது துடுப்பாட்ட வரலாற்றில் ஒருநாள் பன்னாட்டுப் போட்டியொன்றில் பெறப்பட்ட  அதிக ஓட்டங்கள் ஆகும். 

செப்டம்பர் 2022 இல், 2022 ஐசிசி ஆண்கள் இருபது20 உலகக் கோப்பைக்கான இங்கிலாந்து அணியில் லிவிங்ஸ்டன் பெயரிடப்பட்டார். இங்கிலாந்து இரண்டாவது முறையாக  கோப்பையை வென்ற இந்தத் தொடரில் அவர் மொத்தம் 55 ஓட்டங்களை எடுத்ததுடன் 6 போட்டிகளில் 3 இலக்குகளைக் கைப்பற்றினார்.

12 அக்டோபர் 2022 அன்று, லிவிங்ஸ்டோன் 2022-23 இல் பாகிஸ்தானுக்கான இங்கிலாந்தின் சுற்றுப்பயணத்திற்கான தொடரிற்காகத் தனது முதல் தேர்வுப் போட்டி அழைப்பைப் பெற்றார்.  அதே சுற்றுப்பயணத்தின் முதல் தேர்வுப் போட்டியில், 1 டிசம்பர் 2022 அன்று, லிவிங்ஸ்டன் இங்கிலாந்துக்காக தனது முதலாவது தேர்வுப் போட்டியில் விளையாடினார்.

மேற்கோள்கள்

வெளி இணைப்புகள்
 

1993 பிறப்புகள்
வாழும் நபர்கள்
இங்கிலாந்துத் துடுப்பாட்டக்காரர்கள்
கம்பர்லாந்து துடுப்பாட்டக்காரர்கள்
லன்காசையர் துடுப்பாட்டக்காரர்கள்
வடக்கு எதிர் தெற்கு துடுப்பாட்டக்காரர்கள்
கிங்ஸ் லெவன் பஞ்சாப் அணி வீரர்கள்